2019 yilning 5-6 mart kunlari O‘zbekiston Respublikasi investitsiyalar va tashqi savdo vaziri Sardor Umurzoqov boshchiligidagi delegatsiya Budapesht shahrida bo‘lib o‘tadigan Savdo-iqtisodiy hamkorlik bo‘yicha O‘zbekiston - Vengriya hukumatlararo komissiyasining navbatdagi majlisida ishtirok etadi. O‘zbekistonning Avstriyadagi Elchixonasi ma’lumotiga ko‘ra, Budapesht shahrida bo‘lish chog‘ida delegatsiya tashqi ishlar va savdo vaziri Piter Siyyarto, Savdo-sanoat palatasi prezidenti Laslo Paragg va boshqa rasmiy shaxslar bilan uchrashadi. TIV xabarida aytilishicha, 5 mart kuni Vengriyaning 60 dan ortiq yetakchi kompaniyalari vakillari ishtirokida ikki tomonlama biznes forumi o‘tkazilishi ham rejalashtirilgan.